cyanic-selkie/wikianc huggingface dataset:
Kontrrevolutsioon
Kontrrevolutsioon Nõukogude Liidus
Kontrrevolutsioonilistena tõlgendati Nõukogude Liidus eri aegadel eri tegevusi ning ka karistused nende eest varieerusid suuresti. Näiteks nimetas Ülevenemaalise Kesktäitevkomitee kassatsiooniosakonna määrus 6. novembrist 1918 kontrrevolutsiooniliseks "igasuguseid väljaastumisi Nõukogude või nende täitevkomiteede või eraldiseisvate nõukogude asutuste vastu, sõltumata väljaastumiste tekkepõhjustest" > Kontrrevolutsiooniliseks peeti ka Kroonlinna ülestõusu 1921. aastal. 20. jaanuaril 1930 võttis VK(b)P KK Poliitbüroo vastu määruse, "Meetmetest kulakumajapidamiste likvideerimiseks üldise kollektiviseerimise piirkondades", milles nimetati kontrrevolutsiooniliseks "kulakluse vastuseisu talupoegade masside kolhoosiliikumisele".
Ühekroonine meenemünt
Ühekroonine meenemünt on Eestis välja antud mitu korda:
Narva Tatari Kultuuriselts
Narva Tatari Kultuuriselts on Eesti tatarlaste organisatsioon.
Kontor asub Narvas aadressil Võidu tänav 7, juhatuse esimees on Hasjan Osmanov.
Organisatsioon asutati 25. novembril 1997.
Robert Täht
Robert Täht (sündinud 15. augustil 1993) on eesti võrkpallur.
Kuni 2012. aastani mängis ta võrkpalliklubis Valio Võru. Aastatel 2012–2015 mängis ta võrkpalliklubis Bigbank Tartu ja aastatel 2015–2018 Poola võrkpalliklubis Cuprum Lubin. 2018–2019 mängis ta Türgi klubis İzmiri Arkas Spor.
The Boondocks
Bänd sai 2013. aasta Pärnu bändide konkursil Bändomaania publiku lemmiku auhinna ning oli 2013. aasta Noortebändi finalist. Video loole "Plastic Century" oli 4 nädalat esikohal telesaates "Eesti TOP7" ning aasta arvestuses 2. kohal saates "Eesti TOP50".
26. septembril 2014 andis The Boondocks välja debüütalbumi "USB". 2016. aasta 7. oktoobril ilmus ansambli teine plaat "Thriller". 2018. aastal andis bänd välja albumi "How to Build a Love Bomb".
Loo "U and Me" eest pälvis bänd Raadio 2 "Uue tulija" auhinna. 2017. aasta Tallinn Music Weekil sai The Boondocks publiku hääletusel enim hääli ning võitis Telia sponsitud publiku lemmiku auhinna. 2018. aasta Raadio 2 aastahiti galal jõudis nende lugu "That '60s Song" edetabelis 5. kohale ning album "How to Build a Love Bomb" nimetati aasta albumiks.
Ansambli neljas stuudioalbum "Soup Can Pop Band" sai 2022. aasta Eesti Muusikaauhindadel Aasta Rockalbumi kategoorias võidu.
Eefa
Eefa (Echis) on maoperekond.
Klassifikatsioon
Eefade perekonda klassifitseeritakse roomajate andmebaasis järgmised maoliigid :
Levila
Nad elavad valdavalt Aafrikas ja Anatoolias.
Välislingid
Selles artiklis on kasutatud prantsuskeelset artiklit fr:Echis seisuga 14.12.2013.
Let's Do It! World
"Let's Do It! World" (eesti keeles "Teeme ära! Maailmakoristus") on ülemaailmne kodanike keskkonna-aktsioon, mis sai alguse Eestist. Ettevõtmine kaasab inimesi üle maailma, et koos kohalikul, regionaalsel või riiklikul tasandil koristustalguid pidada. "Let's Do It! Worldi" raames korraldatakse ka ülemaailmset koristuspäeva (inglise keeles World Cleanup Day).
Aiviekste vald
pisi|Veseta kivisild Aiviekste vald (läti keeles Aiviekstes pagasts) on vald Lätis Aizkraukle piirkonnas. Vald piirneb sama piirkonna Pļaviņase linnaga, Klintaine ja Vietalva vallaga, Madona piirkonna Kalsnava vallaga ning Aiviekste jõel Jēkabpilsi piirkonna Varieši ja Krustpilsi vallaga.
Let's Do It! World
"Let's Do It!" liikumine algas Eestis 2008. aastal, kui 3. mail toimus riigi koristusaktsioon "Teeme ära!". Viie tunni jooksul koristati aktsioonil osalenud vabatahtlikega, keda oli kokku üle 50 000, kokku enam kui 10 000 tonni ebaseaduslikke jäätmeid. Eesti eeskujul alustasid paljud maad ka oma riigis taolisi koristustöid, näiteks Soomes korraldati talgupäeva esimest korda 2011. aasta 6. mail. Seal oodati koristusaktsioonil osalema 750 000 inimest, mis oleks moodustanud kogu rahvastikust 10–20% (lõpuks osales ligi 6% rahvastikust). Soomele lisaks korraldasid 2011. aastal koristustalgu ka Ukraina, Brasiilia ja Venemaa. 2011. aastal algatati uus liikumine "Let's Do It! World", mis loodi eesmärgiga kutsuda inimesi üles osalema ulatuslikel koristustalgutel 2012. aastal. Pärast edukat projekti "Maailmakoristuspäev 2012 ("World Cleanup Day 2012") sai järgmiseks suuremaks eesmärgiks maailmakoristuspäev 2018. aastal.
Aiviekste vald
Valla pindala on 145 km². 2016. aasta seisuga elas seal 714 inimest. Aastal 2011 elas vallas 566 lätlast, 107 venelast, 16 valgevenelast,4 ukrainlast, 6 poolakat ja 6 leedulast. Valla keskuseks on Kriškalni küla, vallavanem on  Giedre Zvirgzdiņa.
Let's Do It! World
pisi|Let's Do It! Armeenia. [[Jerevan (2013)]] 2016. aastaks oli liikumisega haaratud 113 riiki koos 14 miljoni inimesega, kuid 2017. aastaks on osalejate arv kasvanud 18 miljonini.
Aiviekste vald
Vald on kujunenud Vitebski kubermangu Aiviekste läänekaldale jäänud aladest. See moodustati aastal 1922, mil selle territoorium eraldati Ungurmuiža valla aladest. Aastal 1933 sai Gostiņi linnaõigused ja eraldus vallast. Aastal 1935 oli Aiviekste valla pindala 50,93 km² ja seal oli 1605 elanikku.
Let's Do It! World
"Let's Do It! World" on ÜRO Keskkonnaprogrammi akrediteeritud liige.
Aiviekste vald
Aastal 1945 moodustati vallas Brīvzemnieki ja Aiviekste külanõukogud, sellal kui vald likvideeriti aastal 1949. Aastal 1960 liideti Aiviekste külanõukogu Pļaviņase linnaga ja moodustati Pļaviņase linna maaterritoorium, millega liideti veel Klintaine külanõukogust sovhoosi Pļaviņas alad. Aiviekste külanõukogu moodustati Pļaviņase linna maaterritooriumist taas aastal 1975. Aastal 1990 organiseeriti külanõukogu ümber vallaks. Aastatel 2009–2021 kuulus vald Pļaviņase piirkonda.
Let's Do It! World
Ulatuslike koristustalgute päritolu
pisi|Let's Do It! Sloveenia (2010) 3. mail 2008 andis Eestis üle 50 000 inimese oma panuse selleks, et puhastada Eesti loodus prügist. Koristustalguga kaasnenud meediakajastust jälgisid ka ülejäänud Eesti elanikkond ja välismeedia. Talgutest võttis osa 4% Eesti 1,3 miljoni suurusest rahvaarvust, mis on võrdeline 15,3 miljoni USA elaniku või 57 miljoni India elanikuga. Pärast Eestis toimunud talguid levis idee nii üle Euroopa kui ka sealt väljapoole. Juba järgmisel kevadel, 2009. aastal koristati looduskeskkonda Lätis ja Leedus, kus võttis talgutest osa enam kui 250 000 inimest. Lätis ja Leedus jätkatakse koristustalgutega ning aasta-aastalt võtab talgutest osa üha enam inimesi.
20. märtsil 2010 koristas Portugalis looduspaiku 200 000 inimest. Portugali eeskuju järgis peagi ka Sloveenia, kus oli osavõtjaid rekordilisel hulgal – 270 000 inimest (see moodustab Sloveenia rahvaarvust 13%). Sama aasta juunis korraldati koristustalgud ka Ukraina pealinnas Kiievis.
Aiviekste vald
Vallas voolavatest jõgedest tähtsaimad on Aiviekste ja Veseta. Suurim järv on Odze järv.
Sami Hyypiä
thumb|right|Sami Hyypiä Sami Tuomas Hyypiä (sündinud 7. oktoobril 1973 Porvoos) on soome jalgpallitreener ja endine jalgpallur.
Let's Do It! World
Ulatuslike koristustalgute päritolu
2011. aasta lõpuks oli "Teeme ära!" talgutest osa võtnud enam kui 2,5 miljonit inimest 16 riigist – Eesti, India, Sloveenia, Serbia, Soome, Rumeenia, Läti, Leedu, Portugal, Bulgaaria, Moldova, Ukraina, Kambodža, Venemaa, Ungari ja Brasiilia. 2017. aasta lõpuks on eelpool nimetatud riikidele lisandunud veel näiteks Rootsi, USA, Itaalia, Albaania ja Austria koos veel 52 riigiga. Talgutest osavõtnute arv on kasvanud 18 miljoni inimeseni.
Aiviekste vald
Looduskaitse all on Krūmēni kalmistu männid, Alejase tamm ja Dzeņakalnsi tamm, osaliselt jääb valda ka Kalsnava dendraarium. Lisaks on vallas seitse nimetut looduskaitsealust põlispuud. Valla põhjaosa asub osaliselt Veseta luhasoo hoiualal.
Sami Hyypiä
Ta on mänginud klubides Voikkaan Pallo-Peikot (1989), Kuusankosken Kumu (1990–1991), MyPa (1992–1995), Willem II (1995–1999) ja Liverpool FC (1999–2009). 2009-2011 mängis ta Saksamaa klubis Bayer Leverkusen. Tema positsioon oli keskkaitsja.
Aiviekste vald
Vallas on kakskümmend kaks küla. Valla keskus Kriškalni on staatusega vidēciems ja seal oli 2020. aastal 146 elanikku. Kaheksa valla küla on staatusega skrajciems – Lāči 40 elanikuga aastal 2009, Maiļupsala 41 elanikuga aastal 2020, Mālkalni 14 elanikuga aastal 2009, Ozolsala 5 elanikuga aastal 2009, Sirmauši 20 elanikuga aastal 2009, Skujaiņi 22 elanikuga aastal 2009, Trakšēni 12 elanikuga aastal 2009 ja Vesetnieki 16 elanikuga aastal 2009. Kolmteist valla küla on staatusega mazciems – Aizpurves, Āpēni 15 elanikuga aastal 2009, Dankeri 30 elanikuga aastal 2009, Draudavas 2 elanikuga aastal 2016, Ezerkrasti, Geriņi, Īvāni 25 elanikuga aastal 2020, Juči 15 elanikuga aastal 2009, Krievciems 12 elanikuga aastal 2020, Ķūģi 75 elanikuga aastal 2020, Mežezers, Mežrijas 3 elanikuga aastal 2003 ja Spridzēni. Ülejäänud valla elanikud elasid külade koosseisu mitte kuuluvates taludes.
Let's Do It! World
Maailmakoristuspäev 2012
2012. aasta 24. märtsist kuni 25. septembrini toimus mitu koristusaktsiooni üle maailma, mis tõid kokku miljoneid vabatahtlikke 96 riigist. Talgupäevade sarja alustasid Sloveenia ja Portugali vabatahtlikud 24. märtsil 2012. Selleks, et tuua kokku tegijad ja algatajad ning jagada kogemusi, korraldasid "Teeme ära!" meeskonnad töötubasid ja regionaalseid kogunemisi, tutvustades seeläbi projekti "Maailmakoristuspäev 2012" ideed üle maailma. Igas riigis on moodustatud juhtgrupp või eraldi organisatsioon, mis koristustalguid organiseerib.
Sami Hyypiä
Alates 1. aprillist 2012 Bayer Leverkuseni treener.
Let's Do It! World
Maailmakoristustalgud 2018. aastani
Pärast 2012. aastal ellu viidud ülemaailmse koristusprojekti edu seati veelgi ambitsioonikamad plaanid. 6.–9. veebruaril 2014 Kosovos peetud konverentsil "Teeme ära! Puhta maailma konverents" lepiti kokku, et globaalse liikumise eesmärk on koristada loodusesse ebaseaduslikult ladestatud tahked jäätmed ning hoida planeet puhtana. Selleks, et jõuda vajaliku muutuseni, mis toimuks kogu maailmas, seadsid projekti eestvedajad ambitsioonika eesmärgi kaasata 2018. aasta talgutele 380 miljonit inimest 150 riigist. Pärast aktsiooni "Let's Do It! World" moodustab see arv 5% maailma rahvaarvust ja on eeldatavasti suurus, mis toob kaasa jätkusuutliku muutuse. Ülemaailmne koristuspäev toimus 15. septembril 2018.
Sami Hyypiä
Hyypiä on võitnud Soome karika 1992 ja 1995, Inglismaa karika 2001 ja 2006, Inglismaa liigakarika 2001, UEFA karika 2001, UEFA Meistrite liiga 2005, Euroopa superkarika 2001 ja 2005.
Let's Do It! World
Prügiladestuskohtade kaardistamine
Suureulatuslikele koristustalgutele eelneb prügiladestuskohtade kaardistamine, mida on tehtud Google Earth tarkvara põhjal loodud programmiga. 2007. aastal võtsid Skype'i üks algataja ja kunagine süsteemiarhitekt Ahti Heinla ning MicroLinki asutaja Rainer Nõlvak kasutusele Google Earthi ja GPS-signaaliga varustatud mobiiltelefonid, et kaardistada ja pildistada 11 000 prügiladestuskohta looduses ning linnakeskkondades üle Eesti. Prügiladestuskohtade kaardistus oli 2008. aasta esimese Eesti "Teeme ära!" kampaania organiseerimise alus, sest selle abil suunati vabatahtlikke just kaardistatud paiku koristama. Edaspidi on teised riigid "Let's Do It" aktsioone korraldanud Eesti praktika järgi.
Sami Hyypiä
Aastal 2001 valiti ta Soome aasta sportlaseks.
Let's Do It! World
Prügiladestuskohtade kaardistamine
2018. aasta ülemaailmseks koristuspäevaks loodi spetsiaalne nutirakendus, mida iga inimene sai tasuta oma telefonis kasutada ning prügiladestukohtadest teada anda. Rakendustarkvara World Cleanup Day jaoks on loodud Let's Do It! ja tehnoloogiafirma Qualitance meeskondade koostöös.
Senised ulatuslikumad koristustalgud
Kõige ulatuslikumad koristustalgud on seni toimunud Sloveenias, Bulgaarias, Lätis, Leedus ja Rootsis.
2012. aastal võttis Sloveenias toimunud talgutest osa 289 000 inimest, mis moodustas 14% riigi rahvaarvust.
2013. aastal võttis Bulgaarias toimunud talgutest osa 375 000 inimest, mis moodustas 13,9% riigi rahvaarvust.
2012. aastal võttis Lätis toimunud talgutest osa 210 000 inimest, mis oli 10% riigi rahvaarvust.
2015. aastal võttis Leedus toimunud talgutest 250 000 inimest, mis on 8,6% riigi rahvaarvust. Samal aastal Rootsis võttis talgutest osa 805 000 inimest (8,2% riigi rahvaarvust).
Humanism (ideoloogia)
Humanism (ehk inimsus) on maailmavaade, materialistlik ideoloogia ja poliitiline filosoofia, mis lähtub inimesest.
Ajalugu
Hiina kultuurile aluse pannud Huangdi ehk Kollane valitseja (2698–2598 e.m.a) ning talle järgnenud mõttetarkadest kuningate Yao (2356–2255 e.m.a) ja Shun’i (2233–2184 e.m.a) puhul rõhutatakse nende inimsuse (mitte jumala) olemust. Hiina klassikalise ajalooraamatu “Shujing” järgi omistatakse Zhou kuningale Wu’le (valitses aastatel 1046–1043 e.m.a) mõte: „Inimkond on kõige võimsam jõud maailmas“. Tema vend Zhou hertsog olevat taas lausunud: „Millest unistavad inimesed. Taevasse pääsemisest? Taevast pole olemas. Meie Tao põhineb moraalil“. Hiina kultuuris domineeriv taoistlik kontseptsioon lähtub kõigele olemasolevale aluse pannud reaalsest sündmusest (Suurest paugust) ning vastandlike jõudude (yin/yang) suhestumisest tekkivast arengust. Tao ehk harmoonia seisund saavutatakse, kui yin ja yang ehk ülesehitav ja lõhkuv jõud on tasakaalus. Teise ajalooallika „Zuo kommentaaride“ (Zuo zhuan, IV saj e.m.a) järgi ütles konfutsiaani klassik Ji Liang oma valitsejale: „Inimene on jumalate zhu ’isand, kõige allikas’. Seega, oo tark kuningas, kõigepealt on inimesed ja alles siis tulevad jumalad“.
India kultuuris esindas inimesest lähtuvat filosoofiat, mis eitas üleloomuliku olemasolu või selle domineerimist, Lokayata (või Charvaka või Brhaspatya, u 600 e.m.a) koolkonna õpetused. See oli kõikehõlmav materialistlik maailmakäsitlus, mille allikaks oli veelgi varasem “Rig Veda”, mis oli osa iidsetest Veda’dest. Need sanskritikeelsed pühakirjad pärinevad ajast 1500 e.m.a või veelgi varasematest aegadest (esimene linlik asundus Mehrgarh tekkis 7000 e.m.a).
Pärsia-aramea kultuuris (ilmselt Indiast lähtunud aarja-veda) aluseks olnud zoroastrism (mazdaism) keskendus inimesele ja tema valikule teha head või halba. Selle usundi suurkujuks oli prohvet Zarathuštra (kreeka Zoroaster) ja domineerivaks maailmavaateks tõusis see Pärsia (tänapäeva Iraani) aladel 600 kuni 650 e.m.a. Selle maailmavaate keskmeks oli valguse ja pimeduse igavene võitlus. Kuna sealsetel aladel oli ja on palju naftat ja gaasi, siis ei ole ime, et valguse sümboliks sai igavesti põlev tuli. Islamit levitavate araablaste vallutuste järel sulandus see religioon osaliselt islamisse, pannes aluse šiiitide sektile. Puhtas vormis kannavad seda usundit edasi parsi hõimud Lääne-Mumbai (India põhja-lääneosa) ümbruses. Selle pühakirjad, Gatha’d, on kirja pandud avesta keeles. Nendes kirjeldatakse inimest iseseisvalt mõtleva olendina. Mõistuse andis inimesele valgusmaailma esindav Ahura Mazda (Tark Isand), kellele vastandub Ahriman (materialistlikku maailma esindav Kuri Vaim). Inimene peab oma maises elus tegema valiku hea ja halva vahel ning vastutama oma tegude tagajärgede ees maise surma järel omandatavas olemasolu vormis või taassünni järel uues maises elus.
X.500
X.500 on Rahvusvahelise Telekommunikatsiooni Liidu poolt heaks kiidetud globaalse kataloogiteenuse standard. See on ISO poolt registreeritud numbriga ISO 9594.
Humanism (ideoloogia)
Ajalugu
Juudi kultuurile on samuti omane dualistlik maailmanägemus (Jahve ja Peltsebul). Kõige selgemalt ilmneb see juudi usulahu – esseenide – õpetustes, nagu võib lugeda Qumrān’i käsikirjadest. Väidetavalt kuulus selle usulahu naatsareti harusse ka Jeesus. Judaismist kandus see dualism üle kristlikku religiooni, Jumala ja Saatana vahelise võitluse kontseptsioonina.
X.500
See võimaldab märkida andmeid mitmesuguste objektide kohta ja koondada objekte klassidese.
Humanism (ideoloogia)
Ajalugu
Kreeka kultuuri maailmanägemust on tugevalt kujundanud filosoofid Thales Mileetosest (624–546 e.m.a) ja Xenophanes Kolofonist (570–480 e.m.a), kes kirjeldasid maailma inimesest lähtudes ja tema tegevusest mõjutatuna. Nad ei tunnistanud üleloomulike jõudude olemasolu ega jumaliku arengu printsiipi ning rõhutasid vajadust uurida loodust kui loomulike protsesside tulemit. Filosoof Anaxagoras (500–428 e.m.a) lisas sellesse maailmapilti käsitluse materiaalse maailma ühtsusest (kõik sisaldub kõiges), kuid eristas sellest mõistuse, mis paneb aluse maailma kujundavale liikumisele. Tema kaasaegne Protagoras (491–420 e.m.a) kordas vanade hiinlaste mõtet uues sõnastuses: „inimene on kõigi asjade mõõt“. Epikuros (342–271 e.m.a) sidus taju tõe tunnetamisega ning nimetas seda vahendiks, mis eristab õiget valest. Esimene neist tekitab naudinguid, teine aga põhjustab vastumeelsust.
X.500
Nimetusi säilitatakse kataloogiinfopuus (Directory Information Tree, DIT). Info koondub kataloogiinfobaasi (Directory Information Base, DIB).
Humanism (ideoloogia)
Ajalugu
Mani õpetused (216–276) esindasid samuti dualistlikul mõttemudelilt. Tema universaalreligioon – manism – levis laialdaselt Lähis-Ida ja Kesk-Aasia aladel ning oli valitsevaks religiooniks uiguuride riigis mongolite ja hiinlaste vallutusteni. Euroopa kristlikus keskkonnas esindasid seda paulikaanid, bogomiilid ja katarid. Kõik need usulahud hävitati katoliikliku kiriku ja paavsti poolt algatatud nn albilaste ristisõja käigus aastatel 1208–1209. pisi|Neli humanistlikku filosoofi: Marsilio Ficino, Cristoforo Landino, Angelo Poliziano ja Demetrio Calcocondilas, keda Medici'd toetasid. Domenico Ghirlandaio fresko Zachariase templis Santa Maria Novellas (Firenze), 1486–1490. Islami kultuuris, varasel keskajal, nn islami kuldajastul (u 750–1258), eriti aga Hispaania mauride valitsusalal, kehtis sõnavabadus ning levis humanistlik, ratsionaalne ja teaduslik maailmakäsitlus. Euroopa oli sel ajal langenud barbaarsusse ja vaimupimedusse. Sealsete islami ja juudi päritolu mõtlejate töödes ilmnes individualistlikke, ilmalikke, religiooni suhtes skeptilisi ja liberaalseid mõttevoole, mis keskendusid inimeste ees seisvate valikute probleemile. Kõik see kadus pärast seda, kui mongolid vallutasid 13. sajandil Kesk-Aasia ja Lähis-Ida ning katoliiklased Pürenee poolsaare alad. Tähelepanuväärne on seejuures, et peale neid vallutusi kadus islamialadelt humanistlik mõttelaad ning ei ole võimalik nimetada enam ühtegi muhameedlasest humanisti.
X.509
X.509 on Rahvusvahelise Telekommunikatsiooni Liidu standard avaliku võtme infrastruktuurile digisertifikaatide jaoks.
Tourette'i sündroom
Tourette'i sündroom on geneetiliselt tingitud haigus, mis avaldub sundkäitumisena (tikkidena). See võib varieeruda silmade pilgutamisest ebasündsate žestide ja ropendamiseni. Keerulisemad tikid võivad esineda helide või sõnade kordamisena, ühiskonnas tabuks peetavate sõnade haugatades välja ütlemisena. Tikid on kõige raskemad vanuses 10-12 ja muutuvad kergemaks noorukieas. Arvatakse esinevat 0.5% kõikidest koolilastest.
X.509
See töötati välja seoses standardiga X.500.
Tourette'i sündroom
Selle haiguse all kannatas näiteks tuntud inglise kirjanik Samuel Johnson (1709–1789).
Yuval Spungin
pisi| Yuval Spungin (ka Shpungin; sündinud 3. aprillil 1987 Ramat-Ganis) on päritolu Iisraeli jalgpallur. Peale Iisraeli kodakondsuse on tal ka Eesti kodakondsus.
Aastast 2014 mängib ta Iisraeli klubis Maccabi Tel Aviv.
Iisraeli jalgpallikoondist on ta esindanud 24 mängus.
Majandusharu
Majandusharu on majanduse osa, mille ettevõtted ja asutused tegelevad tooraine hankimisega loodusest, tooraine töötlemisega ja teenuste osutamisega.
Materiaalse tootmise majandusharud:
Katre Ligi
Katre Ligi (kodanikunimega Katre Runnel; sündinud 18. augustil 1953 Tartus) on eesti luuletaja, tõlkija ja toimetaja.
Ta õppis eesti filoloogiat Tartu Riiklikus Ülikoolis, mille lõpetas 1976. aastal.
Isiklikku
Tema isa oli ajaloolane Herbert Ligi, vend oli arheoloog Priit Ligi ja on poliitik Jürgen Ligi.
Katre Ligi on abielus luuletaja Hando Runneliga.
RATAN-600
pisi|400px|[[Raadioteleskoop RATAN-600 Venemaal Põhja-Kaukaasias]]
RATAN-600 (vene keeles РАТАН-600) on raadioteleskoop Venemaal Põhja-Kaukaasias.
Raadioteleskoop asub Karatšai-Tšerkessia Zelentšukskaja rajoonis staniitsa Zelentšukskaja äärealal (üle merepinna 970 m).
600-meetrise läbimõõduga ringantenniga raadioteleskoop RATAN-600 kuulub Venemaa Teaduste Akadeemia Astrofüüsika Eriobservatooriumile.
Johann Friedrich
Johann Friedrich on olnud mitme valitseja nimi:
Tõnu Võimula
Ta treenis Eesti olümpiamedali võitjat Martin Kleini.
Hermpilaster
Hermpilaster ehk pilasterherm on dekoratiivselt kujundatud arhitektuuridetail, mis koosneb inimese peast, rinnakujust või torsost allapoole kitseneval seinasambal. Oli omane renessansi ja eriti manerismiperioodi arhitektuurile ja mööblikujundusele, aga ka historitsismile.
Gero von Wilpert
Gero von Wilpert (13. märts 1933 Tartu – 24. detsember 2009 Sydney) oli Eestis sündinud baltisakslasest kirjandusteadlane.
Aastatel 1957–1972 töötas ta Stuttgardi lähedal. Seejärel töötas ta Saksa kirjanduse professorina Sydney Ülikoolis.
Professor Dr. Gero von Wilpert suri aastal 2009 Sydneys.
Sip-paneel
SIP-paneel ehk (structural insulated panel) on konstruktsioonipaneel, kus kahe välisküljel oleva plaadi vahel on soojustuskiht.
SIP-paneelid on mõeldud modulaarseks ehitamiseks ning neid eelistatakse just seetõttu, et nad võimaldavad ehitada kiirelt, säästlikult ja ökonoomselt.
SIP-paneel täidab mitme erineva ehituskihi funktsioone: kandev konstruktsioon, soojustus, hüdroisolatsioon, tuuletõke jne. Multifunktsionaalne kasutamine ja eelnevalt valmis toodetud paneelid säästavad ehitustöödel raha.
Neid saab kasutada nii kandvate seinade, siseseinade, põrandate kui ka katuste jaoks.
Gulliveri reisid
"Gulliveri reisid" (inglise keeles Gulliver's Travels; algse täieliku pealkirjaga Travels into Several Remote Nations of the World. In Four Parts. By Lemuel Gulliver, First a Surgeon, and then a Captain of Several Ships) on iiri kirjaniku Jonathan Swifti romaan, mis ilmus esmakordselt 1726. aastal Londonis. Raamat ilmus kirjastaja tutvustava eessõnaga.
Tšerkessi Kultuuriselts Nart
Organisatsioon asutati 13. augustil 1999.
Gulliveri reisid
Raamatu esimene väljaanne erines mitmeti J. Swifti käsikirjast nii trükkali arusaamatuste kui ka kirjastaja tehtud muudatuste tõttu. Põhjalikum korrigeerimine sai teoks alles 1735. aastal.
Raamat kirjeldab Gulliveri nelja reisi:
Teekond Lilliputti
Gulliver õppis arstiks ning tegi tutvust navigatsiooni ja matemaatiliste ainetega ning asus tööle laevaarstina. Mitme aasta kestel töötas Gulliver vaheldumisi laevaarstina ning praktiseeris Londonis ja väiksemates kohtades kuni järjekordsel meresõidul elas Gulliver ainukesena üle laevahuku ning sattus saarele, kus elasid lilliputid -- umbes 15-sentimeetrist kasvu kääbused. Gulliver õppis lilliputi keelt ja saavutas keisri ja õukonna soosingu. Lilliputi elukorraldus oli sarnane Inglismaale, suurteks probleemideks Lilliputis olid tülid kahe partei vahel ja võimsa naabri sissetungioht. Lilliputi kahest parteist ühe pooldajatel olid kõrged, teise partei pooldajatel madalad kontsad. Naabersaare riigi Blefuscuga kauakestva sõja põhjuseks oli see, et lilliputid tegid muna sööma hakates katki muna terava otsa, aga vaenlased Blefuscus muna jämedama otsa. Gulliver aitas Lilliputti -- vedas võrguga ära kogu Blefuscu laevastiku. Gulliver sattus ebasoosingusse ja tal taheti silmad peast torgata, kui ta kustutas Lilliputis keisrinna eluruumides puhkenud tulekahju tulle urineerides. Gulliver põgenes Blefuscule, leidis seal rannast paadi, läks sellega merele, kus kohtas järgmisel päeval laeva, millega jõudis õnnelikult koju.
Teose selle osa satiir on suunatud Inglise valitsuse ja kiriku vastu XVII sajandil ja XVIII sajandi algul, aga ka mitmete kindlate sellal tuntud isikute ja riigitegelaste vastu. Esialgse visandi ümbertöötamise käigus hakkab Lilliput meenutama Inglismaad, keiser poliitilise tegelasena George I-st, Gulliver Henry Bolingbroke'i. Jutustus kujutab Inglismaa ja Prantsusmaa suhteid pärast Utrechti rahu. Maa nimi Lilliput arvatakse olevat koostatud sõnadest lilli - little (väike) ja put, mis oli Swifti ajal käibel põlastust avaldava sõnana.
Teekond Brobdingnag'i
Mõne aja möödudes oli Gulliver jälle laeval. Järjekordsel meresõidul kandis torm laeva ühe kauge saare juurde, kust paatkond läks maalt joogivett tooma, Gulliver koos nendega. Gulliver uitas üksinda saarel ning randa naastes nägi laevnikke paadiga laeva poole kiirustavat ja neid ajas taga inimesetaoline hiiglane -- Gulliver jäi paadist maha. Brobdingnagis elavad hiigelkasvuga inimesed, kes on auväärsed ja väärikad olendid. Nad on kaine ja asjalikult mõtlev rahvas, kes oma käitumises juhindub praktilistest kaalutlustest, on rahu ja tööd armastav, neile on omane leebe karakter ja piiratud vaimsed võimed. Vestlustes kuningaga kirjeldab Gulliver Inglismaad ja elukorraldust seal. Kuninga kokkuvõte Gulliverilt kuuldu kohta on, et inimeste ühiskonnas on rumalus, laiskus ja pahelisus seaduseandja põhiomadused, et seadusi seletavad, tõlgitsevad ja rakendavad kõige paremini need, kellel on huvi ja võimeid neid väänata, vassida ja ignoreerida, et mingi seltskondliku seisundi saamiseks pole vaja tublidust. Ta leiab, et Gulliveri päritolumaa pärismaalaste suurem hulk on kõige õelam vaklade tõug, keda loodus on iial lubanud maapinnal ringi roomata. Saarel ringi liikudes kantakse Gulliveri tema jaoks ehitatud kastis. Kord mererannas viib kotkas kasti selle külge seotud nöörist kinni võttes merele ja pillab vette, kust mööduv laev Gulliveri pardale võtab ja viib tagasi Inglismaale.
Teekond Brobdingnagi jätab kindla kompositsiooniga ja algusest lõpuni ühe korraga kirjutatud loo mulje. Gulliver on kõrvalseisev vaatleja, kellele brobdingnaglaste juures avaneb inimese jõhkrus ja monstrumlikkus. Saarel oleku lõpul muutus Gulliver normaalinimese esindajaks ning brobdingnagi kuninga haletsemise ja põlastava kriitika objektiks. Selles jutustuses naeruvääristab Swift inimeste asutisi ja inimeste kooselu. Saare nimi arvatakse olevat koostatud sõnade grand, big, noble (suur, jäme, suursugune) tähtedest, ära on jäetud viimase sõna viimane silp le.
Teekond Laputasse, Banibarbi, Luggnaggi, Glubbdubdribi ja Jaapanisse
Kolmandas jutustuses kaaperdasid mereröövlid laeva ja jätsid Gulliveri väikese paadiga üksinda merele. Viiendal päeval jõudis ta kaljusele saarele, kust ta korjati üles inimestega asustatud lendavale saarele Laputale. Laputlaste majad on väga halvasti ehitatud, seinad on viltu ja tubades pole ainsatki täisnurka. Laputa monarhile allub manner Balnibarb oma pealinna Lagadoga. Lagado elanike puruvaesuse ja Balnibarbi põlluharimise haleda seisundi põhjuseks on Lagado Suure Akadeemia juhtimisel toimuv pseudoteaduse ees kummardamine ja "seebimullide" nime all tuntud kiire rikastumise fantastiliste projektide rakendamine. Naabersaarte ja Jaapani kaudu reisides jõudis Gulliver tagasi Inglismaale. Teel peatub ta Glubbdubdribi saarel, kus elavad nõiad ja võlurid -- seal sai Gulliver kohtuda möödunud aegade suurkujudega. Lugnaggi saarel kohtas Gulliver surematuid. Sajanditevanuste inimeste nägemine võtab Gulliverilt igasuguse soovi elada igavesti.
Võrreldes teiste kolme osaga on Laputareisi jutustamiskäik korratu. Swift esitab järgemööda oma eelarvamusi, antipaatiaid, pilget ja mõttemõlgutusi. Laputlaste iseloomu ja kommete, Lagado Projekteerijate Akadeemia ning surematute kirjeldused on kogu raamatus kõige tugevamad. Satiir on suunatud peamiselt eluvõõraste matemaatikute, filosoofide, õpetlaste ja pedantide vastu. Lendava saare nime Laputa seostatakse hispaaniakeelse sõnaga la puta -- libu.
Teekond Hiihnhmide maale
Peale mõnekuist viibimist kodus asus Gulliver järjekordsele merereisile, seekord juba laeva kaptenina. Teel surnud meeskonnaliikmete asemele võetud uued meremehed osutusid mereröövleiks, kes võtsid laeva üle ning viisid Gulliveri pärast mõningast vangistust metsikule saarele. Seal leidis ta eest inimesesarnased loomad jähuud ning mõistusega hobused hiihnhmid. Hiihnhmidel on kogukond, kus elukorraldus meenutab inimeste oma. Hiihnhmid ehitavad maju, lüpsavad lehmi, valmistavad savinõusid, teevad kõike nagu inimesed. Jähuusid kasutavad nad tööloomadena nagu inimesed hobuseid. Hiihnhmid on varustatud soodumusega kõigiks voorusteks. Nende peamiseks juhtmõtteks on harida mõistust. Lahkarvamused, tülid, vaidlused ja jonni ajamine on nende juures tundmata. Sõprus ja heatahtlikkus on hiihnhmide kaks peavoorust, mis on omased kogu tõule. Vestlustes peremehega, kelle juures Gulliver elas, kirjeldas ta väga põhjalikult elukorraldust Inglismaal. Kirjeldas Euroopa valitsejatevaheliste sõdade põhjusi, seletas Inglise konstitutsiooni, peaministri osa Euroopa õukondades, kohtusüsteemi. Gulliveri kirjeldustes on hiihnmhide ühiskond võrreldamatult üle inimühiskonnast. Gulliver soovis jäädagi hiihnmhide maale, aga hiihnmhide üldkogu pani pahaks, et tema peremees kohtleb teda -- ilmselt jähuud, kui mõistusega olendit, ja nõudis, et Gulliverist tuleb vabaneda. Ühe hiihnmi abiga ehitas Gulliver endale paadi, millega läks merele, püüti mõne päeva pärast mööduvale laevale ja jõudis tagasi koju.
Raamatu selle osa sügav põlgus inimsoo vastu tunnistab autori mattumist süngemeelsusse, mis oli Swifti saatuseks elu lõpul.
Swift oli kavatsenud kirjutada oma satiiri maailma piinamiseks, mitte lõbustamiseks, aga ta soov ei täitunud. Raamat sünnitas palju enam rõõmu kui pahameelt. Paljud selleaegse Inglismaa poliitilisele elule vihjavad seigad on püsinud läbi sajandite tähendusküllased, sest maailma ajaloos leidub aja ning ruumi erinevusest hoolimata palju sarnast. Lilliputi vihased erakonnatülid tühiste eriarvamuste pärast, erakondade vahel kõikuv heitlik poliitik, veidrad leiutajad ja kõige uutmoodi teha tahtjad nagu Lagado akadeemias omavad analooge aastakümneid ja aastasadu hiljem. Balnibari kohal hõljuv Laputa sobib mitme muugi võitnud ja võidetud rahva iseloomustamiseks. Swift pole ainult puhtnegatiivne väljanaerja, tema positiivne programm inimkonnale on realiseeritud tarkade hobuste ühiskonnas.
Tõlked eesti keelde
Eesti Kirjanduse Selts, Tartu 1938. Eesti Riiklik Kirjastus, Tallinn 1951. Anvelt, illustreerinud G. Granville, kaanekujundus Piret Niinepuu-Kiik, eessõna Richard Sympson. Perioodika, Tallinn 1996. Tallinn 2007.
Osalised väljaanded
keelde Helmi Jansen, eessõna H. Raudsepp. A. Org, Tallinn 1923. illustreerinud G. Granville. Oktoober, Tallinn 1991. G. Vogel, illustreerinud Pablo Marcos Studio. Ersen, Tallinn 2001.
Messier 41
Messier 41 (ka M41 ja NGC 2287) on hajusparv, mis asub Suure Peni tähtkujus.
Parve avastas enne 1654. aastat Itaalia astronoom Giovanni Batista Hodierna. 16. veebruaril 1702 taasavastas parve John Flamsteed ja 1749. aastal vaatles seda Guillaume Le Gentil. 16. jaanuaril 1765 lisas Prantsuse astronoom Charles Messier selle oma kataloogi.
Messier 41 asub Maast 2300 valgusaasta kaugusel ja on 25 valgusaastat lai. Parv sisaldab 100 tähte ja see on 190 kuni 240 miljonit aastat vana.
Kungusõ mägi
pisi|Kungusõ mägi Kungusõ mägi on küngas Võru maakonnas Kanepi vallas Rebaste küla alal. Kihelkondlikult jäi küngas Urvaste kihelkonda ja see oli seejuures kihelkonna kõrgeim koht. Künka kõrgus on 162 m üle merepinna.
Künka lähedal on Pokumaa.
Landl
Landl on vald (Gemeinde) Austrias Steiermargi liidumaal Liezeni ringkonnas.
thumb|Vaade Landli orule; [[Anton Hansch, 1837]]
Landl asub Landltali orus koha lähedal, kus Salza suubub Ennsi.
Charles Hayteri värvisüsteem
Ülesehitus
Värvisüsteemi geomeetriline kuju oli ringidest kokku pandud ümarat kolmnurka meenutav kujund, mida autor ise nimetas kompendiumiks (compendium). Süsteem põhineb subtraktiivsel värvisünteesil. Kunstnik valis primaarvärvideks gummiguti (gamboge, kollane), karmiinlaki (Lake, punane) ja Preisi sinise (Prussian-Blue). Kujund esitles kolme värvi segamisel saadavaid teise ja kolmanda astme segusid, vastavalt sekundaarvärve oranži, rohelist ja violetset ning tertsiaarvärve oliivrohelist (olive), pruuni (brown) ja kiltkivihalli (slate). Kompendiumi keskel oli must värv.
Sama kujundit kasutades lõi Hayter edasiarendusi, milles lisaks puhastele värvidele ja segudele oli sisemistes ringides lisatud musta lisamisel tekkivaid tumedaid värvivarjundeid (shades), varjunditest järjestas ta tumeneva värvispiraali (spiraali keskosa poole väheneb heledus ja kromaatilisus ), kus on ära tuntav spektrivärvide järgnevus.
Charles Hayteri teos ilmus must-valgena ja illustratsioonid on käsitsi koloreeritud. Seepärast pole võimatu, et igas trükises võivad illustratsioonid veidi erineda. Nii on veebiportaalis archive.org asuvas raamatus frontispissi kompendiumi punase värv soojatooniline kinaverpunane, mitte karmiin, nagu näeb ette teooria.
Seosed teiste värvisüsteemidega
Keskel asuva musta suunas tumenevad varjundid esinevad ka Moses Harrise 20-osalises "prismaatilises värviskaalas", samuti Matthias Klotzi värvidiagrammis. Ka James Sowerby kromaatiline skaala näitab lisaks puhastele värvidele (ja heledatele varjunditele) mitme astme segusid ja tumedaid varjundeid. Kõik eelnimetatud isikud olid praktiseerivad kunstnikud või illustraatorid ja nende värvisüsteemid olulise praktilise suunitlusega. Nii Hayter kui ka Sowerby olid tuttavad Thomas Youngi teosega "Theory of Trichromatic Vision".
Kunn'mägi
pisi|Kunn'mägi Kunn'mägi on küngas Põlva maakonnas Räpina vallas Nohipalo küla alal. Kihelkondlikult jäi kõrgendik Räpina kihelkonda ja oli seejuures kihelkonna kõrgeim küngas. Kunn'mäe kõrgus on 107 m üle merepinna.
Zaniemyśl
Zaniemyśl (saksa keeles Santomischel) on küla Poolas Suur-Poola vojevoodkonnas Środa Wielkopolska maakonnas, Zaniemyśli valla halduskeskus. Zaniemyśl asub Środa Wielkopolskast umbes 11,5 km edelas ja Poznańi kesklinnast ligikaudu 32 km lõunakagus.
Zaniemyśli on esmamainitud 1239. aastal. Zaniemyśl sai linnaõigused 1742. aastal, kuid kaotas need 1934. aastal. Teist korda sai Zaniemyśl linnaõigused 1941. aastal, aga kaotas need 1948. aastal.
Blue Sirius
Blue Sirius oli 1907. aastal Norras kalapüügiks ehitatud ja hiljem lõbusõidulaevana kasutatud kahveltaglastusega kuunar. Läbi omanikuvahetuste jõudis see Eestisse, kus osutus vanimaks käigusolevaks purjelaevaks.
Laeva kirjeldus
Blue Sirius oli kahvelpurjedega kuunar. Suurim pikkus (koos pukspriidiga) oli 27,12 m, kere moodustas sellest 21,23 m. Laev oli 4,96 meetrit lai, Süvis oli 2,27 meetrit. Purjepind oli 323 m². Abimasinaks diisemootor Daimler-Benz.
Laeval oli reisilaeva tunnistus sõiduks 36 inimesega, sh kutselistest meremeestest laevapere. Et kere pikkus alla 24 m võimaldab seda soovi korral kasutada ka lõbusõidulaevana, tohib pardal olla kuni 12 reisijat.
Ehitamine ja kasutamine
Laev ehitati 1906.–1907. aastal Norras Risnefjordenis Brekke külas. Algselt oli see kavandatud heeringapüügiks Põhjamerel.
1975. aastal toodi laev Hans Arnoldi poolt Norrast Lübeckisse ja ehitati Kariibi merele sõiduks ümber. Kariibi merele laev aga ei jõudnudki. Laev seisis peamiselt Lübecki muuseumi sadamas. Vahepeal oli paigaldatud ka abimootor.
Nipernaadi (ansambel)
Nipernaadi on Võrus tegutsev ansambel. Ansambli repertuaaris on võru- ja setukeelseid laule, sh rahvalaule.
Blue Sirius
Ehitamine ja kasutamine
1998. aastal sai laev uued mastid, ühtlasi uuendati taglast.
Eestis
Blue Sirius jõudis Eestisse 2004. aastal sihtasutuse Tuletorn Fond SA kaudu. Samal aastal loodi Eesti Ajalooliste Laevade Selts, Blue Siriuse tollasele omanikule Peer Salström-Leyhle kuuluv firma oli selle asutajaliige. Aastail 2006–2012 oli Blue Siriuse kodusadam Tapurla.
Laevaõnnetus
2013. aasta 9. augusti õhtul, olles teel Tallinnast Põhja-Eesti rannikul toimuvale mereüritusele, sõitis laev navigatsioonivea tõttu Aegna saarest loodes Silligrundi madalikule kinni ja hakkas lekkima. Kõik õnnetuse ajal laevas viibinud 11 inimest päästeti Eesti Piirivalve ja Viimsi vabatahtlike päästjate koostöös.
Laev jäi madalikule kividele seisma. Laeva päästmist takistasid esialgu tuuline ilm ja madal ning kivine merepõhi. Aegamööda sai laeva kere kivide vahel loksudes tugevasti kannatada. Laeva madalikult eemaldamiseks toodi puksiiriga Kake kohale pontoon Pontu, mis süvendas kopaga juurdepääsu. 20. augustil saadi purjekas lõpuks madalikult lahti ja transporditi õhuga täidetud pontoonde vahel Noblessneri sadamasse, kus eemaldati taglas. Hiljem viidi laev sealt edasi Paljassaare sadamasse, kus tõsteti 31. augustil kaldale.
Veeteede Ameti laevaõnnetuse juurdluse järelduste kohaselt põhjustasid õnnetuse laevajuhtide vähesed kogemused ning oma teadmiste ja oskuste ülehindamine.
Laeva edasine saatus pole selge, kuid teadaolevalt ei ole kindlustus olnud nõus tugevasti kannatada saanud kerega laeva töömahukat taastamist korvama ning omanikel puuduvad selleks samuti ressursid. Ühtlasi pole omanikud ka avaldanud, et laev maha kantaks ja lammutataks.
Oudtshoorn
pisi|Highgate'i jaanalinnufarm Oudtshoornis Oudtshoorn on linn Lõuna-Aafrika Vabariigis Lääne-Kapimaa provintsis Garden Route'i ringkonnas, Oudtshoorni valla halduskeskus.
Asula on rajatud 1847. aastal, omavalitsusliku staatuse sai 1858. aastal.
Oudtshoorn on tuntud jaanalinnukasvatuskeskus.
2011. aasta rahvaloenduse andmetel oli Oudtshoorni elanikest värvilisi 70,9%, valgeid 15,3%, mustanahalisi aafriklasi 12,5%, India ja Aasia päritolu inimesi 0,4% ja teisi 1,0%. Afrikaani keelt pidas emakeeleks 87,8% elanikest, koosa keelt 7,4% ja inglise keelt 2,6%.
Taishō ajastu
Taishō ajastu oli periood Jaapani ajaloos aastatel 1912–1926 keiser Taishō valitsemisajal.
Kimono
Taishō ajastul arenes materjal nimega meisen, mis tõi esmakordselt paljudele naistele kättesaadava kaasaegse kimonomoe. Jõukamad jaapanlannad ja kaasaegsed töötavad naised kandsid neid igapäevaseks linnariietuseks. Maatüdrukutel oli võib-olla ainult üks, mida erilistel puhkudel kanda. Meisen'i siidi kujundused ja mustrid olid algstaadiumis üsna lihtsad nagu triibud, rist, noolesuled ja väikesed korduvad mustrid. Hiljem muutusid traditsioonilised mustrid stiliseeritud ja suurte lillede ja maastike vastu ning Taishō ajastuks tulid erksad, suured ja dünaamilised kujundused, mis olid inspireeritud Euroopa kunstiliikumisest, nagu art deco ja art nouveau, ekspressionism ja konstruktivism.
Näljastreik
pisi|[[Iiri 1981. aasta näljastreiki mälestav seinamaaling]] pisi|Eesti vabadusvõitleja [[Jüri Kukk suri 1981. aastal näljastreigi tagajärjel Nõukogude vangilaagris]] Näljastreik on vägivallatu vastupanu või surveavaldamise meetod, milles osalejad paastuvad poliitilise protesti märgina või püüdes tekitada teistes süütunnet, tavaliselt eesmärgiga saavutada poliitiline muutus.
Enamik näljastreikijaist tarvitab vedelikke, kuid mitte tahket toitu. Näljastreigil pole mõju, kui teave sellest ei jõua inimesteni, kellele tahetakse sellega mõju avaldada, olgu siis neid muretsema või häbenema pannes.
Juhtudel, kui näljastreikija satub organisatsiooni või riigi võimusse, kelle vastu ta protestib, katkestatakse näljastreik sageli sunniviisilise toitmisega.
Sergio Escudero
pisi|Sergio Escudero 2020. aastal Sevilla särgis Sergio Escudero Palomo (sündinud 2. septembril 1989 Valladolidis) on Hispaania jalgpallur, kes mängib vasakkaitsjana Hispaania kõrgliigaklubis Valladolidi Real.
Ta alustas klubikarjääri Real Murcias. Klubi põhimeeskonnas debüteeris ta 2009. aasta juunis Hispaania esiliigas.
2010. aasta suvel liitus ta Saksamaa kõrgliigaklubiga Schalke, kuid sai seal võrdlemisi vähe mänguaega. 2013. aasta jaanuaris läks ta laenule Hispaania kõrgliigaklubisse Getafe. 2013. aasta juulis sõlmis ta Getafega püsiva lepingu.
2015. aasta juuli siirdus Escudero Sevillasse, kellega sõlmis nelja-aastase lepingu. Hooaegadel 2015–16 ja 2019–20 võitis ta Sevillaga UEFA Euroopa Liiga. Sevillas mängis ta kuni hooaja 2020–21 lõpuni.
2021. aasta augustis sõlmis ta üheaastase lepingu Hispaania kõrgliigaklubiga Granada. 2022. aasta juulis sõlmis ta kaheaastase lepingu Valladolidi Realiga (aastatel 1998–2004 oli ta kuulunud Valladolid Reali akadeemiasse).
Aparaat (täpsustus)
Aparaat on mitmetähenduslik sõna:
Lassing
Lassing on vald (Gemeinde) Austrias Steiermargi liidumaal Liezeni ringkonnas.
17. juulil 1998 varises kokku kohalik kaevandus. Üks mees jäi ellu, kuid kümme hukkus.
Ühekroonine münt
Ühekroonine münt on Eestis välja antud mitu korda:
Jaan Brems
Jaan Brems (20. detsember 1889 Laatre vald, Tartumaa – 8. november 1959 Tallinn) oli eesti arst.
1941. aasta septembris põgenes ta Nõukogude Liidu tagalasse ja naasis 1944. aastal, mille järel määrati ta Viktor Hioni käskkirjaga Tallinna Vaimuhaiguste haigla juhatajaks. 1946. aastal sai ta Tervishoiu Rahvakomissariaadi ravi-profülaktiliste asutuste valitsuse vaneminspektoriks ja 1949. aastal austasustati teda Tervishoiuministeeriumi käskkirjaga 25 aastat kestnud töö eest. 17. mail 1950 ta vallandati. Aastatel 1952–1959 oli ta Jämejala haigla peaarst.
Ta oli abielus Magdalena Johanna Saarega, nende poeg oli Uno Brems.
Maetud Laatre kalmistule.
Laurentz Numensi maja
Laurentz Numensi maja, ka Laurens Numensi maja, oli 17. sajandi keskel ehitatud kolmekorruseline barokk-klassitsistlik elumaja Narva vanalinnas endisel Viru tänaval (Viru 13). See hävis märtsipommitamises 1944. aastal.
Jaak Juhansoo
Jaak Juhansoo (16. mai 1942 Põltsamaa – 13. jaanuar 2017 Massachusetts) oli eesti ühiskonnategelane USAs, Ülemaailmse Eesti Kesknõukogu esimees aastail 2007–2014.
Laurentz Numensi maja
Ajaloost
Maja oli üks esimesi uusaja hooneid Narvas, see ehitati 1650.–1652. aastal, kolmas korrus lisati 1667. aastal. Ehitise lasi püstitada Narva linnapea Laurentz Numens. Kunstiajaloolase Sten Karlingi arvates oli ehitusmeistriks Zacharias Hoffmann vanem. 1656.–1659. aastal asus hoones magistraat. 1935. aastal asutas Georg Saharov tühjalt seisnud majja hotelli "Peterburg". Hoone sai oluliselt kannatada 1944. aasta märtsipommitamises, kuid portaal jäi terveks; varemed lammutati 1950. aastatel.
Lühike tänav (täpsustus)
Lühike tänav on tänav mitmes Eesti linnas ja alevikus:
Laurentz Numensi maja
Kirjeldus
Korrapäraste proportsioonidega kolmekorruseline fassaad oli kujunduselt lakooniline ja liigsete detailideta, selle peamine pilgupüüdja oli kõrge raidportaal, mis ulatus algul läbi kahe korruse katusesimsini. Autoriks peetakse Jakob Preussi. Portaal oli viie lõvimaskarooniga kaunistatud ümarkaarega, mida kummaltki küljelt piirasid kaks rustikapinnaga liseeni. Liseenidele toetus rõhtliist, mille väljal olid barokses dekooris vapid, kartušš, tekstiriba ja aastaarv 1650. Portaali viklites olid putofiguurid. Liseene ääristas lopsakas barokne pahkmikornament. Portaali kohal asetses kahele hermpilastrile või karüatiidile toetuv murdvoluutfrontooniga, tekstiribaga ja tipuobeliskiga supraport. Rikkaliku kujundusega raidportaali võeti hilisemates portaalides eeskujuks, näiteks Levin Numensi maja portaalil.
Jaak Juhansoo
Jaak Juhansoo vanemad põgenesid koos lastega Nõukogude okupatsiooni eest Saksamaale Augsburgi ja sealt mõni aasta hiljem New Yorki. Sealt läksid nad tööotsinguil esialgu Lõuna-Carolinasse ja paari aasta pärast Minneapolisesse.
Pärast Minnesota Ülikooli lõpetamist astus Jaak Juhansoo sõjaväkke, kus teenis 1965. aastani. Seejärel töötas ta elektroonika alal Walthamis, kuni asutas oma ettevõtte, mis jättis aega ka ühiskondlikuks tegevuseks. Akadeemiliselt kuulus ta korporatsiooni Fraternitas Estica.
Jaak Juhansoo oli Bostoni Eesti Seltsi esimees ja auliige, New Englandi Balti Ühingu president ja juhatuse liige, Ikestatud Rahvaste Komitee laekur ja juhatuse liige ning aastail 1977–2014 Eesti Rahvuskomitee Ühendriikides Esinduskogu liige – ta oli valitud üheksasse esinduskogusse. Umbes 30 aastat oli ta Ülemaailmse Eesti Kesknõukogu liige, aastail 2007–2014 oli ta selle esimees ja pärast seda laekur.
Isiklikku
Jaak Juhansoo vanemad olid Olga ja Peeter Juhansoo, tal oli vanem vend Jaan. Ta abikaasa Daina on lätlanna. Jaak Juhansoo on maetud Gethsemane'i kalmistule West Roxburys Massachusettsi osariigis.
Kärsna kadakas
Kärsna kadakas (ka Reinu kadakas) on Võru maakonnas Võru vallas Pille küla alal kasvav kadakas; ühtlasi Eesti kõrgeim kadakas.
Kadaka kõrgus on 13 m ja ümbermõõt (mõõdetuna 1,3 m kõrguselt) 1,45 m.
Katustatud sild
pisi|Järuska katusega puitsild Ida-Virumaal pisi|Droonivideo Järuska katusega sillast Kaetud sild, ka katustatud sild (inglise keeles covered bridge), on katusega sild, reeglina tehtud puidust. Silla avaehitise katmise (katustamise) eesmärk on kaitsta silla puitkonstruktsioone ilmastiku vastu. Tavaliselt ehitatakse koos katusega ka puidust kergseinad.
Euroopas on katustatud sillad pärit hiliskeskajast. Selline sillatüüp oli tuntud ka Jaapanis, Hiinas ja Indoneesias. Kuigi Ameerika Ühendriikides hakati sildu katustama alles 19. sajandi alguses, ehitati just seal kõige rohkem kaetud sildu. Arvatakse, et kokku on Ameerika Ühendriikides olnud 14 000 sellist silda, tänaseks on neist säilinud umbes 200.
Eestis
Esimene katusega puitsild Eestis ehitati 2013. aastal Ida-Virumaal Alutaguse vallas Lemmaku külas üle Rannapungerja jõe. Üheavaline Järuska sild on sildeavaga 26,4 m. Märksa väiksem jalakäijate katusega sild oli kuni 2019. aastani ka Hiiumaal Kärdlas Eha tänava alguses.
Messier 43
Messier 43 (ka M43 ja NGC 1982) on Orioni tähtkujus asuv udukogu, millel on H-II-piirkond.
Udukogu avastas 1731. aastal Prantsuse teadlane Jean-Jacques Dortous de Mairan ja 4. märtsil 1769 lisas tema kaasmaalane Charles Messier selle oma kataloogi.
Messier 43 on osa Orioni udukogust ja seda eraldab udukogu peamisest osast tihe kosmilise tolmu riba. See on osa Orioni Molekulaarsest Pilvkompleksist. Udukogu asub Maast 1600 valgusaasta kaugusel ja see on 9 valgusaastat lai.
Odze järv
Odze järv (ka Trakšēni järv, läti keeles Odzes ezers) on järv Lätis Aizkraukle piirkonna Aiviekste vallas.
Järv asub Vidzeme kõrgustiku lõunanõlval metsasel maastikul merepinnast 92,1 meetri kõrgusel. Selle valgla on 7,1 km². Järves on üks saar. Kaldad on enamasti madalad ja tasased, kohati ka järsemad. Kaldaid palistab 20-100 meetri laiune kaldataimestiku riba, kus kasvavad kõrkjad, pilliroog, mõõkhein, alsid, hundinuiad, valge vesiroos, kollane ja väike vesikupp, kilbukad, tähk-vesikuusk, kaelus-penikeel, läik-penikeel ja ujuv penikeel.
Põhi on kohati mudane, kohati liivane, kohati kruusane, kohati kivine. Sügavamal on põhjas poole meetri kuni meetri paksune sapropeeli kiht, mille all lasub järvelubi. Kaladest elavad järves koha, latikas, särg, ahven, haug, linask, nurg, roosärg, koger ja angerjas.
Järve kallastel on mitu ujumiskohta, spordi- ja puhkebaas Mežezers, talispordikeskus Jaujas. Küladest jäävad Odze järve kaldale Mežezers, Trakšēni ja Ezerkrasti.
Centralia
pisi|Asukoht Pennsylvania osariigis ja [[Columbia maakond (Pennsylvania)|Columbia maakonnas]] pisi|Hoiatussilt Centralia lähedal Centralia on kummituslinn ja endine kaevanduslinn Ameerika Ühendriikides Pennsylvania osariigis Columbia maakonnas.